**Ministru kabineta sēdes protokollēmuma projekta**

**„Par Ministru kabineta 2013. gada 3. janvāra sēdes protokollēmuma (prot. Nr.1, 39.§) „Informatīvais ziņojums „Par 2011. gada neto zaudējumu apmēru un rašanās cēloņiem VSIA „Latvijas Vides, ģeoloģijas un meteoroloģijas centrs” un VAS „Elektroniskie sakari” un priekšlikumiem turpmākai rīcībai” 2.2. apakšpunkta atzīšanu par spēku zaudējušu” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta sēdes protokollēmuma projekts „Par Ministru kabineta 2013. gada 3. janvāra sēdes protokollēmuma (prot. Nr.1, 39.§) „Informatīvais ziņojums „Par 2011. gada neto zaudējumu apmēru un rašanās cēloņiem VSIA „Latvijas Vides, ģeoloģijas un meteoroloģijas centrs” un VAS „Elektroniskie sakari” un priekšlikumiem turpmākai rīcībai” 2.2. apakšpunkta atzīšanu par spēku zaudējušu” (turpmāk – Protokollēmuma projekts**)** sagatavots, lai atzītu minēto Ministru kabineta protokollēmuma 2.2.apakšpunktu par spēku zaudējušu. |
|  2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2013. gada 3. janvāra sēdes protokollēmuma (prot. Nr.1, 39.§) „Informatīvais ziņojums „Par 2011. gada neto zaudējumu apmēru un rašanās cēloņiem VSIA „Latvijas Vides, ģeoloģijas un meteoroloģijas centrs” (turpmāk – LVĢMC) un VAS „Elektroniskie sakari” (turpmāk – VAS ES) un priekšlikumiem turpmākai rīcībai” 2.2. apakšpunktu, Ministru kabinets ir uzdevis Vides aizsardzības un reģionālās attīstības ministrijai (turpmāk – Ministrija) kā LVĢMC un VAS ES kapitāla daļu turētājai nodrošināt, ka nekustamie īpašumi, kas nav nepieciešami komercdarbības nodrošināšanai, tiek atsavināti tikai ar VAS „Valsts nekustamie īpašumi” starpniecību.Protokollēmuma projekts paredz atzīt iepriekš minēto Ministru kabineta sēdes protokollēmuma 2.2.apakšpunktu par spēku zaudējušu.Kopumā valsts akciju sabiedrībai „Valsts nekustamie īpašumi” (turpmāk – VNĪ) bija jāatsavina 10 nekustamie īpašumi. Uz doto brīdi VNĪ ir atsavinājusi 4 objektus, sagatavojusi visu nepieciešamo līdz atsavināšanas procesam vēl papildus 4 objektiem.Līgums starp LVĢMC un VNĪ ir spēkā no 2013.gada 16.oktobra un kopā izdevumi par VNĪ darbībām sastāda EUR 24103.45 bez PVN, savukārt ieņēmumi no atsavināšanas – EUR 77 950. Šobrīd līgums nav pagarināts. Izvērtējot līguma nosacījumus, secināms, ka izmaksas sastāda 30% no atsavināšanas summas.Ministrija vērš uzmanību uz to, ka vairāk nekā 2 gadu laikā ir atsavināti tikai 4 objekti, kas nav apmierinošs rādītājs, lai nodrošinātu un novērstu LVĢMC zaudējumu rašanās cēloņus. LVĢMC veiks atsavināšanas procesu aktīvāk, kā arī izmantos savus resursus, līdz ar to samazinot atsavināšanas izmaksas.LVĢMC un VASES ir nekustamā īpašuma Eksporta ielā 5, Rīgā (kadastra Nr.0100 011 0167), kas sastāv no zemes vienības 1508 m² platībā un uz tās esošās ēkas, ar kopējo platību 4892,6 m² (turpmāk – Īpašums), kopīpašnieki.LVĢMC pieder 10519/14070 domājamās daļas no Īpašuma pamatojoties uz Ministru kabineta2010.gada 26.oktobra rīkojumu Nr.617 „Par valsts nekustamo īpašumu ieguldīšanu valsts sabiedrības ar ierobežotu atbildību „Latvijas Vides, ģeoloģijas un meteoroloģijas centrs” pamatkapitālā”. VAS ES pieder 3551/14070 domājamās daļas Īpašuma pamatojoties uz Ministru kabineta 2012.gada 5.jūnija rīkojumu Nr.249 „Par valsts nekustamā īpašuma ieguldīšanu valsts akciju sabiedrības „Elektroniskie sakari” pamatkapitālā”.LVĢMC valde saskaņā ar minēto Ministru kabineta sēdes protokollēmumu ir lēmusi atsavināt sev piederošo Īpašuma daļu.Ņemot vērā, ka Ministru kabinets ir lēmis par Īpašuma ieguldīšanu LVĢMC un VAS ES pamatkapitālos, kā arī ir uzdevis atsavināt LVĢMC piederošo Īpašuma daļu, nepieciešams informēt Ministru kabinetu par iespēju VAS ES kā Īpašuma kopīpašniekam iegādāties LVĢMC atsavināmās Īpašuma domājamās daļas un tādējādi iegūt savā īpašumā visu ar Ministru kabineta rīkojumiem valsts kapitālsabiedrībās ieguldīto īpašumu Eksporta ielā 5, Rīgā. |
|  3. |  Projekta izstrādē iesaistītās institūcijas | Nav. |
|  4. |  Cita informācija | VNĪ 2013.gada 14.novembra vēstulē VAS ES norādīja, ka, ja nekustamā īpašuma domājamās daļas ir nepieciešamas kapitālsabiedrības – VAS ES komercdarbības veikšanai, Ministru kabineta 2013. gada 3. janvāra sēdes protokollēmuma (prot.1, 39.§) „Informatīvais ziņojums „Par 2011. gada neto zaudējumu apmēru un rašanās cēloņiem VSIA „Latvijas Vides, ģeoloģijas un meteoroloģijas centrs” un VAS “Elektroniskie sakari” un priekšlikumiem turpmākai rīcībai" 2.2. apakšpunktā minētais nosacījums nebūtu attiecināms.Vienlaikus Valsts kanceleja 3023.gada 14.novembra vēstulē Nr.E-2559-jur “Par atzinuma sniegšanu” norādīja, ka visas atsavināšanas darbības var notikt tikai ar valsts akciju sabiedrības „Valsts nekustamie īpašumi” starpniecību. Lai mainītu pastāvošo kārtību attiecībā uz atsavināšanas iespējām, Vides aizsardzības un reģionālās attīstības ministrija var iesniegt Ministru kabinetā informatīvo ziņojumu ar priekšlikumiem par atsavināšanas iespējām. |

Anotācijas II, III, IV, V, VI un VII sadaļa – Protokollēmuma projekts šo jomu neskar.

Vides aizsardzības un

reģionālās attīstības ministrs K.Gerhards

Vīza:

valsts sekretārs R. Muciņš

10.03.2016 13:07

687

Olga Paipala

Juridiskā departamenta

Juridiskās nodaļas vadītāja

67026527, olga.paipala@varam.gov.lv